1999 végén a Ford megvásárolta a Stewart Grand Prix-t. A csapat 2000-es versenyzőpárosa Eddie Irvine, aki az előző évben Ferrarinál második lett a bajnokságban, és az előző évben Stewartos Johnny Herbert lett. A debütáló versenyen mindkét pilóta feladni kényszerült a futamot. 2001-re Herbert helyére Luciano Burti érkezett, aki a csapat korábbi tesztversenyzője volt. A spanyol nagydíjon Burti a Prosthoz került így Pedro de la Rosa ült az autóba Az év közepén Bobby Rahal csapatfőnököt a háromszoros világbajnok Niki Lauda váltotta fel. 2002-ben maradt az Irvine, de la Rosa páros. Az év vége felé az új csapatfőnök Richard Parry Jones lett, akit még többen követtek. 2003-ban az új versenyzőpáros Mark Webber és Antônio Pizzonia lett, utóbbit később Justin Wilson helyettesítette. 2004-re Webber új csapattársa az osztrák Christian Klien lett. A monacói nagydíjon különleges festéssel indultak, az Ocean’s Twelve – Eggyel nő a tét című filmet reklámozták, mindkét autó orrára egy-egy 250 000 dollár értékű gyémántot helyeztek. Klien az első körben ütközött és a gyémánt elveszett. A nagy sikerre való tekintettel még számos film bemutatóját prezentálták a versenyautók ily módon.